安晚先生貺以丹劑四種古調謝之
作者：陳起
朝代：宋

paragraphs: 陳子一畝宮，居來七十年。
當其春盛時，庭花發幽妍。
轉矚長養天，青子垂簷前。
秋收備百禮，冬享意則虔。
年來風雨凌，垣倒壁四穿。
上漏下卑濕，敗隙遥瞻天。
三生結施仁，睹此殊興憐。
捨以四條柱，俾之撐危顛。
工師得大木，裁製精且專。
尚欠櫨與楣，況復棟與椽。
再干大檀越，結此歡喜緣。